Koronavirus pandemiyasi dunyoning deyarli barcha mamlakatlariga tarqaldi

Djon Xopkins universitetining tezkor ma`lumotlariga ko`ra, 15 aprel holati bo`yicha koronavirus pandemiyasi dunyoning deyarli  barcha davlatlariga tarqaldi. Bu haqda Davlat statistika qo`mitasi xabar berdi.
Eslatib o`tamiz, hozirgi global pandemiyaga sabab bo`lgan Covid-19 turdagi koronavirus ilk bor 2019 yilning so`nggi oyida Xitoyning Uxan shahrida paydo bo`lgan. Undan keyin aviaqatnovlar va boshqa bordi-keldi harakatlar tufayli dunyoning barcha mamlakatlariga tarqalgan. Ayni paytda Uxan shahrida virus bo`yicha joriy qilingan karantin bekor qilindi. Ammo dunyoning boshqa mamlakatlarida epidemiya to`lqini rivojlanishi davom etmoqda.